Պրունէյ

Աշխարհագրութիւն 
Պրունէյ սուլթանութիւնը հարաւ-արեւելեան Ասիոյ Պորնիօ կղզիին երեք պետութիւններէն մէկն է եւ տարածութեամբ փոքրագոյնն է՝ 5․765 քլ²։ Բնակչութեան թիւը 440 715 է։ Կ՛երկարի Պորնիօ կղզիին հիւսիս-արեւմտեան կողմը, Հարաւային Չինական ծովուն երկայնքին։ Ցամաքէն Մալեզիոյ սահմանակից է։ Հարուստ է քարիւղի եւ բնական կազի հանքերով։  
 Վարչական համակարգ 
Պրունէյի վարչակարգը Սահմանադրական Սուլթանութիւն է։ Պետութիւնը 4 քաղաքապեութիւններու (daerah) բաժնուած է․ Պելայի (Belait), Պրունէյ-Մուարա (Brunei-Muara), Թեպուրոնկ (Temburong) եւ Թութոնկ (Tutong)։  

 Կրօնք 
2015-ին Պրունէյ յայտարարուեցաւ իսլամական պետութիւն։ Բնակչութեան 83% մահմետական է, 7% Պուտտակայան կրօնի հետեւորդ է, 4% զանազան կրօներու հետեւորդ է եւ մնացեալը՝ անկրօն։ Պաշտօնապէս կը գործեն 110 մզկիթ եւ աղօթարաններու սրահներ, 6 եկեղեցիներ, 3 չինական տաճարներ եւ 1 հինտուիստական տաճար։

Քեմպրիճ - Պրունէյ-Մալէյ, 22-7-2016, Տէյվիթ Տեթըրտինկ, Իշամինա Աթհիրա ethnologue - Պրունէյի մասին freedomhouse - Պրունէյ Պրունէյ․ լեզու եւ մշակոյթ, 28-5-2009 Ազատութեան սահմանափակում Պրունէյի մէջ, 2006-ի արձանագրութին Պրունէյ․ զվօսաշրջիկութեան էջ, 10-7-2008 Պրունէյ․ բնակչութիւն, 20-3-2017 The Commonwealth - Պրունէյ Սուլթանութիւն, 15-8-2013

 Ծանօթագրութիւններ 

Ստորոգութիւն:Հարաւ-արեւելեան Ասիոյ պետութիւններ
Ստորոգութիւն:Ասիոյ երկիրներ
Ստորոգութիւն:Սուլթանութիւններ
Ստորոգութիւն:Իսլամական պետութիւններ
Ստորոգութիւն:Երկիրներ այբբենական կարգով